Xudite (nome)

Xudite é un nome propio feminino galego. Tamén ten as variantes Xudith e Xudit. A súa orixe é o hebreo Yehudit (יְהוּדִית), que quere dicir 'xudía, hebrea'.

En xaneiro de 2023 existían 10 mulleres en Galicia co nome Xudit, cunha media de idade de 31,5 anos,Nome Xudit na web do Instituto Galego de Estatística mais ningunha coas formas Xudite ou Xudith.Nome Xudite na web do Instituto Galego de Estatística

 Historia do nome 
Segundo o relato bíblico recollido no Libro de Xudite, Xudite, viúva e de gran fermosura, xogou un papel decisivo durante o cerco da cidade xudía de Betulia polas forzas de Nabucodonosor, rei de Babilonia. Empregando a súa intelixencia e encanto, Xudite conseguiu acceder á tenda de Holofernes, o xeneral inimigo. Unha vez alí, fixo que este se confiase, embriagándoo, e finalmente decapitouno coa súa propia espada. A súa audaz intervención provocou o desconcerto entre os babilonios, que abandonaron o asedio, permitindo así a liberación de Betulia.

 Xudite noutras linguas 
 Alemán: Judith
 Aragonés: ChuditEDACAR Nº 9 - Antroponimia Aragonesa. Nombres de persona en aragonés. Comisión d'Onomastica de l'Academia de l'Aragonés. ISSN: 1988-8139. Marzo de 2014. 
 Asturiano: Xudí
 Catalán: Judit
 Castelán: Judith / Judit
 Éuscaro: Judir
 Francés: Judith
 Inglés: Judith
 Italiano: Giuditta
 Portugués: Judite

 Notas 

 Véxase tamén 
 Outros artigos 
 Xudite coa cabeza de Holofernes
 Lista de nomes femininos en galego
 Lista de nomes femininos galegos máis comúns
 Ligazóns externas 
 Guía de nomes galegos. Nomes femininos Real Academia Galega

Categoría:Nomes femininos de orixe hebrea
Categoría:Nomes femininos galegos